als_Latn dik_Latn sag_Latn
Pas 56 viteve botohet libri “Lugjet e Verdha”
Këto ditë, pas shumë botimeve dhe ribotimeve gjatë kohës, me lejen dhe pa lejen e autorit, pas pesëdhjetë e gjashtë viteve, doli nga shtypi, libri i shkrimtarit për fëmijë, Rexhep Hoxhës, Lugjet e Verdha, pjesa e parë.
Botimin e parë romani për fëmijë “Lugjet e Verdha” e pati në vitin 1959, nga Ndërmarrja Botuese, Rilindja, në Prishtinë, dhe po atë vit për Lugjet e Verdha, shkrimtari Rexhep Hoxha e fiton shpërblimin e parë letrar, “Shpërblimin e Dhjetorit”, i cili ishte shumë i rëndësishëm edhe për vetë kuptimin e tij, e cila kishte të bënte me konferencën e Bujanit, ku, sipas asaj konference, pas luftës së dytë botërore, Kosova duhej që të i bashkohej Shqipërisë.
Tani libri është botuar nga Shtëpia Botuese, “Lugjet e Verdha”, nga Prishtina.
Nën përkujdesjen artistike të Gurakuq Dobrunës, radhitjen e librit e bëri Drilon Cena.
Në një prononcim për KosovaPress, përfaqësues të kësaj shtëpie botuese thonë se të drejtën e botimit të veprave të shkrimtarit Rexhep Hoxha, e ka vetëm Shtëpia Botuese, “Lugjet e Verdha”, Prishtinë.
Çdo botim apo ribotim nga ndonjë ndërmarrje tjetër botuese apo individë do të konsiderohet si i paligjshëm./KosovaPress/
als_Latn als_Latn als_Latn als_Latn als_Latn als_Latn als_Latn